Sergio Ramos

Sergio Ramos mal suplovanie v barcelóne v roku 2011 ale neráta sa to za to že by tam za to ze tam hral. Sergio Ramos García (*30. marec 1986, Camas, Španielsko) je španielsky futbalový obranca, ktorý v súčasnosti pôsobí v mexickom klube CF Monterrey. Po ukončení pôsobenia v Seville v júni 2024 podpísal v februári 2025 ročný kontrakt s Monterrey.  Ramos je považovaný za jedného z najlepších obrancov v histórii futbalu, známy svojou tvrdou hrou, vodcovskými schopnosťami a výnimočnou schopnosťou skórovať. Počas svojej kariéry odohral 671 zápasov za Real Madrid, kde strelil 101 gólov a získal množstvo trofejí vrátane 5 titulov La Ligy a 4 titulov Ligy majstrov. Za španielsku reprezentáciu odohral rekordných 180 zápasov a strelil 23 gólov, čím sa stal najlepším strelcom medzi obrancami v histórii medzinárodného futbalu.

 Klubová kariéra 

 Sevilla 
Ramos začal svoju kariéru ako slušný pravý obranca, túto pozíciu hrával väčšinou zo začiatku kariéry. Po dvoch rokoch skúseností v La Lige v drese Sevilly  bol však známy pre svoju schopnosť nastúpiť hocikde v obrane.

 Real Madrid 
Real Madrid podpísal s Ramosom zo Sevilly v lete 2005 za 27 miliónov €.Stal sa deviatym hráčom Sevilly,ktorého kúpil Real Madrid. Je to tretí najdrahší prestup tínedžera (za Rooneym) a najdrahší v La Lige. V Reale bol ocenený číslom 4, ktoré pred ním nosil kapitán Fernando Hierro.

Ramos skóroval  po prvýkrát v ECC za Real Madrid proti Olympiakosu, Real prehral 2-1. Vďaka výkonom a úsiliu sa stal obľúbencom na Santiago Bernabeu. Spočiatku nastupoval ako stopér Realu a niekedy zaskočil na defenzívnom záložníkovi, alebo pravom obrancovi. Avšak s príchodom Christopha Metzeldera a Pepeho sa vrátil na kraj obrany, pozíciu, ktorú si udržal, keď boli stopéri zranení. Počas sezóny 2006-07 ukázal, že vie podporovať svojimi centrami aj ofenzívu. Taktiež ukázal svoju nebezpečnosť pri štandartkách a stal sa najväčším nebezpečenstvom Realu zo vzduchu. V sezóne 2006-07 skóroval 5 x hlavou. Ramos je známy aj svojou prchkou, výbušnou povahou a skratmi na ihrisku. Nezvláda najmä vypäté situácie počas El Clasíc, v ktorých mal niekoľko sporných kontroverzií s legendárnym kapitánom FC Barcelona Carlesom Puyolom, alebo svojim reprezentačným kolegom Gerardom Piquém. Takisto sa "zaskvel" tvrdými zákrokmi proti Messimu, či agresívnou hrou voči ostatným Blaugranas.

V nedávnom rozhovore s Gradou Blanca, odhalil svoje tajomstvo, že keď bol malý chlapec hrával útočníka a nakoniec skončil v obrane.

4.mája 2008 Ramos v 89.minúte prihral na gól Gonzalovi Higuaínovi  proti Osasune, ktorým završil obrat a tým zaistil Realu 31. titul v španielskej lige. V poslednom zápase sezóny proti Levante(5-2) strelil svoj 4. a zároveň aj 5. gól v sezóne.

 Medzinárodná kariéra 
V roku 2004 sa stal kľúčovým hráčom 21-ky, odohral 6 zápasov a nadobudol potrebné skúsenosti a začali sa o neho  záujímať aj  iné kluby. V Salamance ako 19-ročný debutoval v seniorskej reprezentácii proti Číne(26.3. 2005). Stal sa najmladším hráčom v národnom tíme po 55-ich rokoch. Jeho rekord zlomil až Francesc Fabregas z Arsenalu.

Svojím výkonom si zabezpečil miesto v národnom tíme aj v dôležitom kvalifikačnom zápase  na MS 2006 proti Srbsku a Čiernej hore. Pretože chýbal jeho tímový kolega z Realu Míchel Salgado nastúpil v základnej 11-ke.

15.mája 2006 sa stal súčasťou tímu, ktorý cestoval na MS a nakoniec nahradil Míchela Salgada na voľbe pravého obrancu.
Počas kvalifikácie na Euro 2008 sa stal pravidelným členom základnej 11-ky španielskeho družstva, keď postúpili z prvého miesta v skupine F pred Švédskom. V kvalifikácii skóroval 2-krát, pri víťazstve nad Dánskom 3-1 raz a taktiež raz proti Švédom 3-0 v 11-ich štartoch.

 Iné projekty 

Kategória:Narodenia v 1986
Kategória:Španielski futbalisti
Kategória:Hráči Majstrovstiev sveta vo futbale 2006
Kategória:Hráči Real Madrid CF
Kategória:Hráči Majstrovstiev sveta vo futbale 2010
Kategória:Hráči Majstrovstiev Európy vo futbale 2012
Kategória:Majstri sveta vo futbale
Kategória:Majstri Európy vo futbale